cyanic-selkie/wikianc huggingface dataset:
Charmed
Hovedfiender
Cole Turner/The Source of all Evil og The Seer (spilt av Debbi Morgan) og Kildens ufødte arving som tar kontroll over moren Phoebe og serene Seeren når hun stjeler barent. Etter at Phoebe klarer å få Belthazor ut av Cole, arver han alle evnene til Kilden og etterhvert blir Kilden. Cole lurer Phoebe til å gifte seg på en mørk måte og ved et annet mørkt ritual blir Phoebe gravid med Kildens avkom. Paige skjønner først at Cole er ond og Piper skjønner det litt for sent når Phoebe aksepterer Cole og blir med han ned i underverdenen og blir Kildens dronning. Cole blir offisielt kronet som Kilden og Phoebe prøver en stund å leve som dronning over alle demoner men tilslutt må hun velge mellom sin nye familie og søstrene og velger det gode og litt motvillig hjelper til med og beseire Cole. Etter Coles død stjeler Seeren Det ufødte barnet til Phoebe og utnevner seg makt over underverden siden hun bærer på Kildens ufødte arving. Nem onder kroningsseremonien blir evnene til fosteret ukontrollerbare og Seeren dreper alle demonene der pluss seg selv og fosteret.
Sesong 5 (2002-2003)
Phoebe klarer endelig og komme seg videre etter Cole, til tross for at han er tilbake og prøver konstant å vinne henne tilbake. Hun er også på vei til å bli en lokal kjendis som spaltist. på jobben møter hun Jason Dean, den nye redaktøren, og begynner et nytt, dypt romantisk forhold.
Paige vokser mer i rollen som en heks og sier opp jobben sin for å fokusere på magien. Hun lærer også å akseptere sin "Whitelighter" side når hun under sitt første oppdrag må hjelpe ingen andre en hennes biologiske far, Sam.
Hovedfiender
Cole Turner siden Cole er halvt menneske klarte han og overleve den demoniske ødemarken alle demoner havner når de dør. Andre demoner eksploderer når de kommer ditt og etterlater seg evnene sine som ren energi. Cole lærer seg og ta disse evnene og samler evner frem til han er sterk nok til å komme tilbake til vår verden. Han viser seg å være så sterk at Søstrene ikke klarer å beseire han og Phoebe vil ikke ha han tilbake på grunn av alle de demoniske evnene han nå har. I et desperat forsøk på å få Phoebe tilbake forandrer Cole fortiden og gjør så Paige ikke kom inn i livene deres. I denne alternative verdenen er han Belthazor igjen og Paige er i stand til å beseire han med hjelp av søstrene som nå ikke vet hvem hun er.
The Crone "trollkjerringa" (spilt av Grace Zabriskie). er en gammel demon som ikke har noen agenda mot søstrene men hun vil ha tak i den nyfødte gutten til Piper, Whyatt i håp om å få et syn om fremtiden hans. Etter mange angrep på søstrene stjeler hun sansene deres med hjelp av en totem. Med Piper blind, Phoebe døv og Paige stum klarer hun og holde Wyatt og ser fremtiden hans. Overveldet over Wyatts utrolige og destruktive evner klarer søstrene og beseire henne og de får sansene sine tilbake.
The Titans Cronus, Demitrius og Meta (spilt av Brian Thompson, Will Kempe og Lisa Thornhill). Gamle guder som ble fengslet av De Eldre for lenge siden. De angriper "whitelightere" for å få evnen deres til å kunne reise opp til himmelen hvor De Eldre holder til. I et forsøk på å sloss mot Meta Blir Paige forvandlet til stein og en ung gutt som kaller seg Chris Perry dukker opp og redder dem. Etter at nesten alle De Eldre blir drept av Titans, overbeviser Chris Leo til å gjøre om søstrene til guder så de kan sloss mot dem. Leo redder de gjenværende Eldre og blir belønnet ved å bli gitt status som en Elder. Siden dette betyr at han ikke kan bo på jorden sammen med Piper og Wyatt lenger lar Piper sinne sitt gå utover Titans og beseirer dem.
Sesongen introduserer også Chris Perry (spilt av Drew Fuller) og lille Wyatt (spilt av Jason & Kristopher Simmons)
Karakterer
"
Sesong 6 (2003-2004)
Sesong seks åpner med at jentene reiser til en mystisk øy for å redde Leo fra Valkyrene. Etter Leo kommer hjem velger han og bli på jorden for og passe på Chris som nå har blitt søstrenes nye Whitelighter. Leo stoler ikke på Chris og mesteparten av sesongen handler om hvorfor han reiste tilbake i tid og hans forhold til Halliwell familien.
Phoebe blir en empat, det gjør så hun kan føle det andre føler og forholdet hennes med Jason blir mer seriøst når de snakker om og flytte sammen.
Paige Begynner i forskjellige vikarjobber for å få litt avstand fra magien. Men hun havner i en magisk situasjon i hver jobb hun tar. Det er igjennom dette hun møter Richard Montana (spilt av Balthazar Getty som er en mannlig heks som har sluttet og bruke magi.
Magiskolen blir også introdusert som et sted hvor den nye generasjonen av hekser kan lære om magi og det blir et permanent sted hvor søstrene drar for beskyttelse og informasjon. Skolen er drevet av rektor Gideon (spilt av Gildart Jackson. En Elder og en god venn av Leo. ettersom sesongen fortsetter blir det klart at Gideon har en forskrudd holdning til hva som er "for det beste for alle" og han kan uvitende forandre fremtiden drastisk.
Hovedfiender
Gideon og Sigmund (spilt av Christopher Neiman jobber sammen mot Wyatt Halliwell. Gideon mener Wyatt er for sterk til at han noen gang skulle fått lov til å bli født. Og når Chris sier at han dro tilbake i tid for å stoppe Wyatt fra å bli ond. I fremtiden terroriserer Wyatt hele verden med evnene sine og Gideon blir overbevist om at han må stoppe Wyatt. Det blir kjent at Chris egentlig heter Christopher Halliwell og er lillebroren til Wyatt og Gideon dreper Chris i et angrep mot Wyatt. Chris dør i armene til Leo nesten samtidig som Piper føder baby-Chris. Desperat kidnapper Gideon Wyatt og tar han med til underverden og han ber Barbas om hjelp for å drepe Wyatt. Leo skjønner da hva som gjorde Wyatt slem i fremtiden. Etter å ha gjemt seg i underverden i flere måneder, konstant måtte beskytte seg mot Gideons angrep, ble to år gamle Wyatt psykisk ødelagt. I sinne over dette og Chris' død dreper Leo Gideon, før Wyatt opplever noe som gir han varig skade, og starter en iherdig jakt på Barbas.
Sesong 7 (2004-2005)
Den syvende sesongen begynner med jentene som må akseptere Gideons svik og de har mistet troen seg selv og deres instinkter. Disse følelsene går ut over Phoebes jobb og Elise ansetter en mann til å skrive spalten hennes i hennes navn. Phoebe er ikke glad for at en mann skal skrive for henne men aksepterer Leslie St. Claire (spilt av Nick Lachey) etter hvert og starter et kort forhold med han.
Piper må lære seg og være alene tobarnsmor og må redde Leo som har sunket til et veldig mørkt sted etter Gideons angrep og dødsfallet på hans fremtidige sønn Chris. Han blir paranoid og Barbas lurer han først til å tro at De Elder er ute etter han. Han blir så forfulgt av en mystisk kraft som viser seg og være Avatarer, en allmektig kraft som forsøker og lage Utopia. Jentene er skeptiske til planene deres men begynner å akseptere dem etter de finner ut at Leo er en Avatar.
Paige kjemper for å holde Magiskolen åpen og blir tilslutt rektor samtidig som hun starter et forhold med FBI Agent Kyle Brody (spilt av Kerr Smith). I siste halvdel av sesongen ansetter hun Drake (Billy Zane), en demon som prøver og gjøre opp for tidligere synder. Phoebe blir glad i han men når han avslører prisen han må betale for å ha blitt midlertidig menneske byr det på problemer.
Denne sesongen introduserer Zankou (Oded Fehr). Zankou er en mektig demon som Kilden fengslet etter en krig. Zankou prøver og drepe søstrene noe som leder dem til å gjøre et livsforandrende valg.
Hovedfiender
The Avatars ”Avatarene” (Joel Swetow, Patrice Fisher, Ian Anthony Dale og etter syvende episode Brian Krause, etter deres forsøk på å få Cole på sin side i sesong 5 prøver de igjen og samle nok kraft til å forandre verden. Utopia, som betyr – som demonen Zankou sier – ”De Eldre vil bli overflødig og demoner vil bli borte”. Etter at Piper og Phoebe dør i en kamp mot en demon viser Alpha seg for Leo og forklarer planene de har. Og Leo aksepterer og blir en Avatar så han kan redde Piper og Phoebe. Dette skaper problemer for Leo siden søstrene ser på Avatarene som en trussel og den nye kjæresten til Paige, Kyle er ute etter å drepe dem. Men når Seeren Kira forklarer at Avatarene vil utrydde demoner, allierer jentene seg med dem og hjelper til med å skape Utopia. Men når Leo senere oppdager prisen for Utopia allierer han seg med Zankou og truer med og drepe Avatarene med mindre de reverserer det de har gjort. Avatarene gjør det og søstrene sitter igjen med en ny fiende: Zankou.
Zankou (Oded Fehr) er en rival av Kilden som ble fengslet siden han var for sterk. Etter et mislykket forsøk på og drepe Piper og Phoebe, forteller han De Eldre at Leo er en Avatar. Han alierer seg først med Agent Brody, så Leo og til slutt Søstrene for å stoppe Utopia. Senere lurer han søstrene ut av huset og med Book of Shadows prøver han og ta kontroll over Neksusen som ligger under huset. Etter noen forsøk klarer han det men jentene ødelegge skyggen noe som sprenger kjelleren med dem alle inni. Alle tror jentene døde i eksplosjonen og vet ikke at jentene brukte Prues evne, astral projeksjon. De forandrer utseende på seg og Leo og starter et nytt demon fritt liv.
Inspektør Sheridan (Janya Lano). Selv om hun ikke er en demonisk trussel så er hun en fiende av søstrene i den vanlige verden. Etter Chris’ død i forrige sesong er hun sikker på at det er noe som ikke stemmer og hun truer Darryl til å hjelpe henne etterforske jentene. Hun blir puttet i koma av Kyle Brody som sletter hukommelsen hennes etter at han blir en Whitelighter. Men hun begynner og huske etter hvert og etterforskningen begynner igjen. Homeland Security agent, Keyes (Glenn Morshower) avslører søstrenes hemmelighet til henne og hun går med på å gå inn i Halliwell–huset med skjult kamera men inne da har Zankou tatt over huset og dreper henne med en energiball med en gang hun kommer opp på loftet.
Sesong 8 (2005-2006)
I de første få episodene ser vi hvor ulykkelige jentene er. Noe som leder til at de går med på å gå tilbake til sine gamle liv. De får hjelp av agent Murphy, fra Homeland Security. Resten av sesongen fokuserer på at søstrene hjelper Billie med å kontrollere og utvikle evnene sine og etter hvert begynner hun å lete etter søsteren sin Christy, som ble bortført av en demon når de var små.
Imens må søstrene jakte på og beseire demoner som har begynt å ta kontroll mens de var innaktive. De hører også om ”Den Ultimate Kraften”, som de må overvinne i en siste kamp. Når Billie er gjenforent med Christy, blir det klart at hun er blitt hjernevasket av den nylige gjenoppståtte Triaden til å tro at det er Halliwell søstrene som er onde og at hun og Billie er de eneste som er sterke nok til å stoppe dem.
Piper og Leo går igjennom ekteskapelige problemer når Leo må innfinne seg som menneske, mens Phoebe vil bli mer selvstendig og blir sendt en Amor (Coop) (Spilt av Victor Webster) for å hjelpe henne finne kjærlighet, siden hun har måtte ofre så mye som en ”Charmed One”. Paige omfavner mer sin Whitelighter side og tar flere og flere oppdrag. Der møter hun og begynner et romantisk forhold med Henry Mitchell (Ivan Sergei).
Hovedfiender
Triaden (spilt av Soren Oliver, Steven J, Oliver og Leland Crooke, Dumain (Anthony Cistaro) og Christy Jenkins (Marnette Patterson). Billie kommer på et smertefullt minne mens hun sloss mot en demon som minner henne om den demonen som bortførte søsteren hennes når hun var liten. Hun begynner å jakte på kidnapperen men blir nødt til å velge mellom å få den informasjonen hun trenger eller redde Leos liv. Billie finner senere ut at hun har evnen, Projeksjon. En evne som gjør alt hun ønsker blir sant uten en trylleformel. Hun finner så søsteren som er nesten katatonisk men hun blir bedre. Det hun ikke vet er at søsteren jobber med den overraskende levende Triaden. Halliwell søstrene oppdager at Triaden har gjenoppstått igjennom et tidligere medlem, Xar og sloss mot dem på magi skolen. Piper og Paige lurer den ene til og drepe en annen så dreper Piper han med Molekylær forbrenningsevnen sin. Men den tredje, Candor overlever. Candor sender da Christy for å få Billie på deres side siden Billie er Den Ultimate Kraften og Christy blir kalt ”Nøkkelen” som i ”Nøkkelen til den Ultimate Kraften”. Hun er i stand til å vende Billie mot Halliwell søstrene når Candor dreper foreldrene deres og overbeviser Billie om at det var søstrene sin skyld. Billie begynner å tro på dette når hun går inn i drømmene til søstrene og ser at de ønsker seg selviske ting og det virker som at de ikke bryr seg om ”the greater good” lenger. De klarer så å manipulere det magiske samfunnet til å snu ryggen til søstrene. På denne måten klarer Dumain å vende Billie imot søstrene. Halliwell søstrene rømmer til underverdenen med Book of Shadows hvor de blir oppdaget av demonene Nomed og Zohar som senere lærer dem hvordan de kan beseire Triaden en gang for alle. De avslører også at planen deres er at Christy skal bruke The Hollow. Dumain kidnapper så Wyatt så Jenkins søstrene kan kalle på The Hollow. Halliwell og Jenkins søstrene kaller på The Hollow samtidig og deler kreftene. Det første Jenkins jentene gjør er å stjele kreftene til Wyatt før de møter Halliwell søstrene i huset. Alle fem angriper samtidig, noe som fører til en enorm eksplosjon som sprenger huset i filler og bare Piper og Billie overlever. Leo kommer tilbake og sammen reiser de tilbake i tid med Coops amor-ring for å igjenkonstruere ”Power of Tree”. Sammen med moren Patty og bestemoren Penny har de nok kraft til å bannlyse The Hollow igjen før huset blir ødelagt. Billie som også har reist i tid forstår at hun har blitt lurt av Triaden og prøver å overbevise Christy men det hjelper ikke. Billie drar sammen med søsteren akkurat da Wyatt og Chris kommer fra fremtiden siden evnene til Wyatt plutselig forsvant mens de sloss mot demoner. Da de finner ut at Dumain har stjålet ringen til Coop reiser søstrene tilbake i tid sammen med Billie for en siste kamp. De kommer til magiskolen rett etter Dumain og Christy og beseirer Triaden en gang for alle og Piper sprenger både nåtid og fortid Dumain. Illsint kaster Christy en diger ildkule mot dem og instinktivt sender Billie den tilbake og dreper søsteren sin.
Jadranka Kosor
Jadranka Kosor (født 1. juli 1953 i Pakrac, Kroatia) er en kroatisk politiker og journalist. I 1995 ble hun som medlem i Kroatias Demokratiske Union (HDZ) medlem av det det kroatiske parlamentet, hvor hun etter hvert også ble visepresident. Da Ivo Sanader ga seg som statsminister 6. juli 2009 ble hun Kroatias statsminister. Kosor ble 23. desember 2011 avløst av sosialdemokraten Zoran Milanović.
HDZ nominerte henne som partiets kandidat for presidentvalget i 2005.
Nore kirke
Nore kirke er en langkirke i Nore og Uvdal kommune, Viken fylke. Den ble tegnet av Jacob Wilhelm Nordan og oppført av Gulbrand Johnsen i 1879–80, med innvielse 5. oktober i sistnevnte år.
Byggverket er i tre og har 345 plasser.
Åkrevatnet (Drangedal)
Åkrevatnet er en innsjø i Kjosen øst i Drangedal kommune i Telemark. Innsjøen er en del av Kragerøvassdraget og hovedtilløpet kommer via Storelva, Våletjern og Åkreelva. Utløpet går via Nos- og Tveitvatnet til øvre Toke ved Prestestranda.
Opplysningen 1881
Opplysningen 1881 AS er et norsk selskap eid av 1881Group AS, som formidler innenlands og utenlands opplysninger om personer, organisasjoner, bedrifter og offentlige institusjoner i det norske markedet. Med over 2 millioner henvendelser og søk i 2020 er telefonkatalogen til Opplysningen 1881 landets ledende formidler av person- og bedriftsopplysninger. I underkant av 100 medarbeidere på to steder i landet gir opplysninger fra inn- og utland i alle kanaler – via telefon, SMS, mobil og internett.
1881 Group AS er et holdingselskap eid av Kistefos. Kjernevirksomheten er opplysningstjenester på nett og telefon samt tjenester innen digital markedsføring.
1881 Group AS eier selskapene Opplysningen 1881 AS, Digitale Medier 1881 AS, Idium 1881 AS og Prisguiden AS. Selskapene i 1881 Group AS har til sammen over 200 ansatte og omsatte i underkant av 400 millioner kroner i 2020 med et samlet driftsresultat (EBITDA) på over 100 millioner. 1881 Group AS tjenester har til sammen mellom 1.5 til 2 millioner unike ukentlige brukere.
Historien om Opplysningen 1881
Helt siden telefondrift for første gang startet i Norge – trolig i juni 1880 – har det vært behov for opplysninger om telefonabonnentene.
Til å begynne med var det sentralbordoperatørene som satt på kunnskapen om abonnentene. Og slik var det fra 1880 og fram til 1921, så lenge telefonanlegget var manuelt. Den enkelte ekspedient ga også svar på konkrete spørsmål fra andre telefonabonnenter. I Oslo var det eksempelvis snaut 10.000 telefonabonnenter i 1901. Dette vokste til cirka 22.500 abonnenter i 1921. Da ble de første automattelefonene tatt i bruk. Og inntil da hadde hovedstaden sin egen opplysningstjeneste for manuelle telefoner.
Rikstelefonen
I rikstelefonkatalogen for 1922 leser vi følgende: “Opplysningskontoret for Kristiania telefonanlæg med bicentraler faas ved at indstille sifret 9 en gang på skiven.” De som fremdeles hadde manuelle apparater fikk instruksjon om å be om «opplysning når de ikke har nummeret».
Generelt ble opplysnings-tjenesten utført av de manuelle rikstelefon-stasjonene og sentralene rundt omkring i landet. Etter hvert som automatiseringen gikk framover, ble de forskjellige opplysningssentralene etablert.
Automatisert
I 1924 ble sentrumsområdet i hovedstaden automatisert. Opplysningen for automatiske telefoner ble endret til 08, mens 09 som før fortsatte som sentralbordnummer for manuelle tjenester. Liten trafikk gjorde at 08 klarte seg med fire bord og to hjelpebord til å begynne med.
Opplysningen svarte allerede fra det tidspunkt på forespørsler om telefonnummer ut fra navn og adresse, telefonabonnement ut fra telefonnummer og telefonabonnement etter oppgitt adresse. I tillegg til katalogene brukte man et registerarkiv med svingbare vinger (Kardex) som hjelpemiddel for å finne opplysningene.
Nummertastatur
I 1936 innførte man nummertastatur for oppsetting av telefonsamtaler fra rikstelefonstasjonen i Oslo. Allerede da ble det registrert cirka 690.000 anrop, med topp i mai: 72.650 anrop.
I 1958 ble anropsnummeret endret fra 08 til 018. I 1965 gikk Oslo opplysningssentral over fra å være ”lokalopplysning” til å bli ”riksopplysning”. Sentralen ble etter hvert utvidet til 16 ekspedisjonssteder. Også på dette tidspunkt var katalog og Kardex viktigste informasjonskilde.
De siste restene av manuell oppsetting ble satt i drift i 1966. Og fra denne tiden ble det også mulig å ringe direkte til hverandre, uten å gå om sentralbordet.
Politikk
Telefonautomatiseringen gjennom hele etterkrigstiden førte etter hver til at mange teleansatte ble overtallige. Det viste seg blant annet at Oslo-opplysningen fungerte utmerket fra Kongsberg. Dette ga mersmak blant datidens politikere. Det såkalte Barton-utvalget ble oppnevnt av Samferdselsdepartementet for å foreslå hvilke steder i Sør-Norge som kunne hjelpes med en opplysningssentral. Oslo-abonnentene ble deretter fordelt på flere ”opplysninger”, noe som ble starten på en desentralisert opplysningstjeneste.
I 1973 fikk opplysningen tekniske forbedringer i form av køordninger med inntil 20 anrop i køen. Det ble også montert købarometre godt synlig fra alle ekspedisjonsplassene. Kardex ble etter hvert tungvint på grunn av store datamengder. Mikrofilm kom som supplement i 1976, og var i bruk til 1985.
Stor trafikk
Fram til begynnelsen av 1990-tallet kostet det tellerskritt eller lokaltakst å ringe Opplysningen. Dette ga enorm trafikk og ventetider som kunne være på flere minutter. Antall opplysninger ble derfor begrenset til tre per samtale. Kundene opplevde at daværende 180, og for så vidt også 182, hadde svært dårlig service.
En styringsgruppe for omorganisering av Televerket besluttet i juni 1991 at hele opplysningstjenesten skulle organiseres i en prosjektorganisasjon i Teledirektoratet. Da ble Opplysningen 180 organisert i tre opplysningsregioner. Året etter ble Opplysningen eget forretningsområde og skulle drives etter vanlige forretningsmessige prinsipper. En kombinasjon av store driftsutgifter og dårlig kundeservice tvang fram dette.
Jólasveinn
Jólasveinn, flertall jólasveinar (julekar), er skremselsvetter i islandsk folketro og er i nær slekt med troll og jotner. Ifølge tradisjonen finnes det i alt tretten jólasveinar. Disse heter Stekkjastaur, Giljagaur, Stúfur, Þvörusleikir, Pottaskefill, Askasleikir, Hurðaskellir, Skyrgámur, Bjúgnakrækir, Gluggagægir, Gáttaþefur, Ketkrókur og Kertasníkir. Deres foreldre er trollene Grýla og Leppalúði. Grýla omtales i den norrøne litteraturen allerede på 1100-tallet. De har en katt som kalles for jólaköttur, men denne nevnes ikke før på slutten av 1800-tallet.
Den gamle julekaren var et ufyselig skikkelse som opprinnelig har hatt den funksjon å skremme barn til lydighet, blant annet ble barn truet med at de ville blitt spist av julekatten om de ikke etterkom foreldrenes og de voksnes ønsker. Således skal de islandske julekarene ikke forveksles med den norske julenisse eller folketroens gardvord.
I senere tid har den islandske julekaren, i likhet med den norske nisse, mer eller mindre smeltet sammen med den vennlige julenissen. I motsetning til sin forgjenger som i sin natur var både farlig og til dels pervers, har den moderne jólasveinn hvitt skjegg, deler ut gaver og kler seg i rødt. Dette er noe de islandske jólasveinar ikke gjorde før i tiden.
Hvis barna ikke har vært lydig og oppført seg ordentlig, får de en gammel potet i skoen.
Ordet jólasveinn brukes først i islandske skrifter fra 1600-tallet.
Hvor skal dette ende?
Hvor skal dette ende? (originaltittel: What a Way to Go!) er en svart komedie fra 1964, regissert av J. Lee Thompson og produsert av Apjac-Orchard Productions. I hovedrollene spiller Shirley MacLaine, Paul Newman, Robert Mitchum, Dean Martin, Gene Kelly, Robert Cummings og Dick Van Dyke. Filmen handler om en kvinne som ønsker å leve et enkelt liv, men stadig gifter seg med menn som blir svært rike. Manus er skrevet av Betty Comden og Adolph Green, basert på en historie skrevet av Gwen Davis.
Handling
I en drømmelignende sekvens, går Louisa May Foster, kledd som en svartkledd enke, ned en rosa trapp i et rosa herskapshus. Når hun når bunnen, blir hun fulgt av noen som bærer en rosa kiste. Men de slipper kisten, og den glir ned trappene. Louisa forsøker deretter å gi bort mer enn 211 millioner dollar til det amerikanske Internal Revenue Service, og ender opp med å gråte på sofaen til en ustabil psykiater, Dr. Steffanson. Hun prøver å forklare hennes motivasjon for å gi bort alle pengene sine. Noe som fører til en rekke tilbakeblikk, kombinert med sporadiske fantasier fra Louisa.
Vi møter Louisa som en ung, idealistisk jente. Moren hennes, som er ekstremt opptatt av penger, ønsker at Louisa skal gifte seg med Leonard Crawley - den rikeste mannen i byen. Louisa velger i stedet Edgar Hopper, en tidligere venn fra skolen som lever et enkelt liv. De gifter seg og er fattige, men lykkelige. Livet deres var relativt idyllisk frem til Hopper, såret og sint av Crawleys latterliggjøring av hvordan de lever, ønsker større suksess i livet. Han bygger en liten butikk til et enormt imperium, og dette driver Crawley ut av hans virksomhet. På denne måten arbeider Hopper bokstavelig talt seg selv til døde.
Louisa reiser snart til Paris, hvor hun møter Larry Flint, en kunstner som kjører taxi. Louisa forelsker seg i Flint, og de gifter seg og lever en bohemsk livsstil. Flint finner opp en maskin som konverterer lyder til maling på lerret. Han spiller eklektiske lyder som produserer tilfeldig kunst. En dag spiller Louisa klassisk musikk, og det produserer et vakkert maleri som Flint selger. Hans første større salg. Oppmuntret av suksess, skaper han flere og flere malerier, og blir enormt vellykket. Men han dør under produksjonen av en ny og mye større maskin. Enda rikere og enda mer deprimert, bestemmer Louisa seg for å returnere til USA. Hun går glipp av et fly, men møter Rod Anderson Jr. - en velkjent forretningsmann. De blir gift kort tid etter at de ankommer New York City. Louisa er redd for å miste ham, som hun mistet de to første ektemennene hennes.
Tippeligaen 1990
Tippeligaen 1990 startet 28. april og sluttet 7. oktober. Dette var den første sesongen under navnet Tippeligaen, etter at Norsk Tipping hadde gått inn som hovedsponsor. Ligaen var derimot fremdeles best kjent som 1. divisjon på folkemunne. Og etter sesongen ble det besluttet å endre navn på den daværende 2. divisjon, til 1. divisjon. Og videre fra 3. divisjon til 2. divisjon osv.
Det ble spilt 22 runder. De to nederste lagene rykket ned, mens laget som endte på 10.-plass spilte kvalifisering mot de to lagene som kom på andreplass i hver sin avdeling i 2. divisjon.
Plantevernbygningen
Plantevernbygningen er en bygning ved Norges miljø- og biovitenskapelige universitet på Ås.
Bygningen het opprinnelig Fellesbygget og ble oppført i 1958. Arkitekter var Grimsgaard & Øien. Seks ulike institusjoner flyttet inn i det nye bygget, blant annet Statens viltundersøkelser, og Statens plantevern. De andre institusjonene har flyttet ut, men Statens plantevern er nå en del av Bioforsk (Bioforsk Plantehelse), og holder fortsatt til i bygningen. Etter omfattende ombygging, ble bygningen gjenåpnet med nytt navn 1. juni 2004.
Øksenåsen opp
Øksenåsen opp er et motbakkeløp i Tvedestrand som arrangeres av Tvedestrand Turn & IF. Løpet ble første gang arrangert i 2008.
Løypa starter ved Tvedestrand rådhus, og har målgang ved utsiktspunktet i Øksenåsen på 154 meters høyde. Løypa er 2,4 km lang.
Miquan
Befolkningen var 170,422 i 1999.
I 2007 ble byfylket slått sammen med det tidligere bydistriktet Dongshan i Ürümqi, og kombinert ble de til bydistriktet Midong.
Øksenåsen opp
Arrangementet har i tillegg til konkurranseklassen også en egen barneklasse. Disse starter på Lyngmyr stadion og har dermed kortere løype og mindre stigning opp til mål.
Miquan
Samferdsel
Kinas riksvei 216 går gjennom området. Den går fra Altay til byen Baluntai i fylket Hejing.
U8 (Berlins undergrunnsbane)
Fra Berlinmuren ble bygget 13. august 1961, kjørte alle tog mellom Voltastraße og Moritzplatz uten å betjene stasjoner fordi disse stasjonene lå i Øst-Berlin, og på folkemunne ble disse avstengte stasjonene kalt Geisterbahnhöfe (spøkelsesstasjoner). Etter murens fall i november 1989 ble stasjonene igjen åpnet for ordinær trafikk.
Steingrims vei (Oslo)
Steingrims vei (1–39C, 2A–34B) er en vei på Brattlikollen/Karlsrud i bydel Nordstrand i Oslo. Den går fra Sandstuveien til Raschs vei.
Navnet ble vedtatt i 1926. Flere veier i området har slike norrøninspirerte personnavn.
Skjønne kirke
Skjønne kirke er en langkirke i Nore og Uvdal kommune, Viken fylke. Kirken ble tegnet av Henrik Nissen og oppført i 1879-80 av byggmester Gulbrand Johnsen, som også oppførte nabokirken Nore (tegnet av Jacob Wilhelm Nordan) samtidig. De to kirkene ble innviet samme dag, 5. oktober 1880.
Hof Idrettslag (Innlandet)
Hof Idrettslag (stiftet 15. mars 1907 ) er en idrettsforening i Hof i Åsnes kommune.
Foreningen feiret hundreårsjubileum i 2007. Aktivitetene til Hof IL er hovedsakelig fotball, men Hof har også et håndballag for jenter og en skigruppe som er ansvarlig for å kjøre opp skiløypene i Hof-delen av Vestmarka. Hovedanlegget til Hof IL er Sundenga Idrettspark som ligger like ved Hof sentrum.
Lesotho under Sommer-OL 1988
Lesotho under Sommer-OL 1988. Seks sportsutøvere fra Lesotho deltok i to sporter under Sommer-OL 1988 i Seoul. Det var fjerde gangen Lesotho deltok i et OL, de vant ikke noen medaljer.
Coptotriche angusticollella
Utseende
En liten (vingespenn 8 – 9 mm), slank, brunlig møll. Den ligner mye på andre Coptoptriche-arter og man må undersøke kjønnsorganene for å bestemme dem med sikkerhet. Antennene er trådformede, brune og snaut 2/3 så lange som forvingen. Hodet, forkroppen og et område langs framkanten av forvingen nær roten har en nokså tydelig, blåfiolett metallglans. Ellers er forvingen rustbrun. Bakvingen og bakkroppen er gråbrune.
Levevis
Arten har larver som minerer i bladene på rosebusker (Rosa spp.), og arten finnes i åpne områder der disse vokser. Larvene finnes helst i blader lavt nede i busken, og lager en flekkmine som etter hvert kan omfatte mesteparten av bladet. Minene kan man finne mellom juni og oktober. Arten kan ha to generasjoner hvert år, som flyr henholdsvis i mai – juni og i august.
Utbredelse
Den er utbredt i Nord-Afrika og det meste av Europa østover til Tyrkia. I Norge finnes den langs kysten av Østlandet og Sørlandet, men det finnes også enkeltfunn fra Sogn og Fjordane og Møre og Romsdal, så det er sannsynlig at den er videre utbredt.
Akuttmedisin
Selve akuttbegrepet peker i første rekke på en plutselig og oftest uventet oppstått tilstand. Begrepet omhandler ingen angivelse i forhold til hvor alvorlig tilstanden er. Akuttmedisin er forsøkt definert av flere instanser, blant annet under den nasjonale ekspertkonferansen Akuttmedisinsk beredskap ved lokalsykehus som ga følgende definisjon:
Med akutte somatiske tilstander menes tilstander hvor det kreves uoppholdelig diagnostikk og eventuell terapi for å:
513 Centesima
513 Centesima er en hovedbelteasteroide og et medlem av asteroidefamilien Eos. Den ble oppdaga den 24. august 1903 av Max Wolf fra Landessternwarte Heidelberg-Königstuhl i Heidelberg. Navnet betyr den hundrede, ettersom det var den hundrede astroiden som ble oppdaget av Wolf.
Akuttmedisin
Begrepet uoppholdelig tolkes her som en bestemt tidsramme fra noen minutter til en eller flere timer, men samtidig er dette tilstander som ikke kan vente til neste dag.
Hermanni Pihlajamäki
Hermanni Pihlajamäki (født 11. november 1903, død 4. juni 1982) var en finsk bryter som deltok i de olympiske leker 1932 i Los Angeles og 1936 i Berlin.
Pihlajamäki ble olympisk mester i bryting under OL 1932 i Los Angeles. Han vant den nest letteste vektklassen, fjærvekt opp til 61,0 kg, i fristil. Det var sju vektklasser i både gresk-romersk- og fristil. Konkurransen i fristil ble avviklet 1. til 3. august 1932.
Fire år senere, under sommer-OL 1936 i Berlin, kom han på tredjeplass i bryting fristil i vektklassen lettvekt.
Arsenie Boca
Arsenie Boca (født Zian Boca, 29. september 1910 i Vața de Sus i Østerrike-Ungarn, død 28. november 1989 i Sinaia i Romania) var en rumensk ortodoks munk, teolog og kunstner.
Etter at han ble ferdig med teologistudier i Sibiu i 1933, mottok Boca et stipend fra erkebiskopen av Transilvania for å studere ved Kunsthøyskolen i București. Samtidig gikk han på medisinforelesninger holdt av professor Francisc Rainer.
I 1959 fratok myndighetene ham retten til å lede prekener og klosteret Prislop, der han bodde, ble omgjort til et eldrehjem.
Boca, som blir kalt «Transilvanias helgen», ble valgt som en av de 100 største rumenerne i en rundspørring foretatt av det statlige fjernsynsselskapet i 2006.
Hans gravsted er ved klosteret Prislop, i nærheten av Silvașu de Sus i fylket Hunedoara.
I 2015 ble det kjent at kirkemyndighetene i Romania hadde tatt innledende steg for å helligkåre ham.
Jan Greve
Jan Sven Wilhelm Matias Rafael Greve (født 20. mars 1907, død 14. april 1996 ) var en norsk psykiater.
Utdanning og virke
Etter examen artium i 1926 var han utdannet cand.med. i 1935, spesialist i nevrologi 1946 og i psykiatri 1948.
I 1936 og 1937 var han amanuensis hos distriktslegen i Frøya og kandidat ved Furuly helseheim på Stord.
Greve jobbet senere ved bakteriologisk avdeling på Rikshospitalet 1938–1939, som kandidat ved Dikemarks sykehus i 1939, og ved St. Josefs Hospital i Porsgrunn Telemark Fylkessykehus i Skien i 1940. Han var assistentlege ved Østmarka psykiatriske sykehus i Trondheim 1940–1942 og ved Lier Asyl 1942–1943. Så var han kandidat ved nevrologisk avdeling på Rikshospitalet 1943–1946 og i 1947 avdelingslege ved psykologisk avdeling på Ullevål sykehus. Efter å ha vært reservelege ved fengselssykehuset til Botsfengselet i Åkebergveien (Oslo) i 1949 startet han egen praksis i 1950.
Behandling med rusmidler
Han er mest kjent for å ha brukt cannabis og LSD i behandling av pasienter. Ifølge et intervju var det i 1963 han først hadde prøvd noen piller LSD han fikk av tidligere kolleger ved Lier Asyl der de eksperimenterte med LSD.
Jan Greve ble ekskludert fra Den norske lægeforening etter et foredrag om alkohol i Studentersamfundet i Trondhjem 1966.
I 1967 møtte han helsedirektør Karl Evang til debatt om norsk marihuanapolitikk for hovedstadens studenter, der det fremgikk at Greve hadde vært ekskludert fra Lægeforeningen for sine synspunkt på marihuana. Debatten endte dårlig for Greve, som ikke var noen flink debattant. Han hadde opprinnelig krevd én time og 20 minutters taletid, men kun fått 20 minutter. Motdebattant Evang benyttet taletiden godt, mens Greve ble kuttet av ordstyrer etter 25 minutter med snakk om individets frihet, uten å ha kommet til noen narkotikapolitiske poenger. Selv Greves tilhengere måtte medgi at han hadde tapt debatten.
Grevesaken
Han ble i 1972 tiltalt for å ha brutt narkotika- og legemiddelloven, dyrket marihuana og ha brukt stoffene på pasienter, og 29. februar ble han dømt til ett års fengsel, hvorav ni måneder betinget fengsel, og fradømt retten til å praktisere i to år.
Han fikk støtte i retten fra Jens Bjørneboe som hadde tatt LSD med Greve, og som sa at «Greve var det ærligste menneske han kjente». Også filosofen Arne Næss hadde prøvd det og var vitne.
I etterkant av dette begynte Greve å praktisere igjen. Han anså saken retrospektivt som en heksejakt hvor avvik fra det herskende rusmiddelpolitiske synspunkt var hovedfienden.
Jan Greve var sist biografert i Norges leger i 1994.
I 2013 ble Åse Karlsens utstilling «dr. Greves terapirom» åpnet i Moss med bilder fra hans rom.
Familie
Han var sønn av Bredo Greve (arkitekt) som levde 1871–1931, og Esther Hougberg (1878–1939) som var datter av en finsk senator. Søstera Anita Greve (1902–1972) ble kunstmaler.
Jan Greve var gift 1938–1950 med Johanne Vidnes (1904–1979). De var foreldre til Bredo Greve (regissør) og Ulrikke Greve (skuespiller). Senere var han gift tre ganger.
Det osmanske dynastiet
Det osmanske dynastiet regjerte Det osmanske riket fra 1281 til 1923. Første overhodet var Osman I (hans far Ertuğrul ikke medregnet) til tross for at dynastiet ikke ble proklamert før 1383 da Murad I var det første overhodet som tok tittelen Sultan. Før dette brukte overhodene tittelen bey.
Opprinnelsen av Det osmanske dynastiet startet med Süleyman Shah. Hans barnebarn Osman I var grunnlegger av det som ble kjent som Det osmanske riket som erklærte uavhengighet fra Mongolriket omkring 1299. I denne tiden bestod riket stort sett av Anatolia. Fra da var de også øverste leder av Det osmanske riket. Overhodene bar tittelen bey frem til 1383 da Murad I var den første som tok i bruk tittelen Sultan. I 1517 overtok Selim I også verdigheten som kalif og Det osmanske dynastiet fungert da også som kalifat fra 1517 til 1924, noe som offisielt gjorde overhodet av dynastiet til hersker over alle muslimske land. Overhodets fulle tittel ble stabilisert omkring i begynnelsen 1500-tallet og var da:
Sultanen var en eneveldene hersker med absolutt makt, men etter som tiden gikk ble denne makten mer og mer kun offisiell. Makten gikk over til storvesirene. Mot slutten av Det osmanske riket styrte «de tre pasjane», Enver Pasja, Talat Pasja, og Djemal Pasja praktisk talt riket, mens den daværende sultanen Mehmet V hadde liten innvirkning på politiske avgjørelser. Mehmet VI tok tilbake mye av denne makten da han tok over etter første verdenskrig, men ble avsatt av Kemal Atatürk som var med på å opprette republikken Tyrkia.
Det osmanske riket ble oppløst 1. november 1926 da Mehmet VI gikk av tronen og forlot landet. Etter Mehmet V anerkjente tilsynelatende den nye tyrkiske regjeringen Abdul Mejid II som kalif, men posisjonen hadde kun seremoniell verdi. Men Kemal Atatürk sine reformer avskaffet kalifatet 20. april 1924 da den nye grunnloven ble ratifisert. Alle tilhørende det osmanske dynastiet ble også fratatt sitt statsborgerskap. I 1999 valgte den tyrkiske regjeringen å skjenke statsborgerskap til familien igjen.
Carol Burnett
Carol Creighton Burnett (født 26. april 1933 i San Antonio i Texas) er en amerikansk skuespiller, danser, sanger og forfatter, og en av Amerikas mest suksessrike kvinnelige TV-personligheter.
Burnett startet sin karriere på nattklubber og fortsatte i ulike TV-programmer. I 1967 fikk hun eget show på CBS, The Carol Burnett Show. Burnett har fått en stjerne på Hollywood Walk of Fame for sin innsats innen TV-underholdningsbransjen og 9. november 2005 ble hun tildelt Presidentens frihetsmedalje av president George W. Bush.
Eikeminérmøll
Utseende
Eikeminérmøll er en liten (vingespenn 8–11 mm), slank, brungul møll. Antennene er trådformede, gulaktige og rundt ⅔ så lange som forvingen. Hodet, kropp og forvinger er ensfarget brungule, bakkropp og bakvinger gråbrune. Forvingen har lange hårfrynser langs ytterkanten og den ytre halvdelen av bakkanten, bakvingen er lang og smal, med lange, brungrå hårfrynser hele veien rundt, spesielt lange bak. Larven er lysgul, den mørke tarmen skinner gjennom. Hodekapselen er lysbrun, den har en brun ryggplate med lys midtlinje på første kroppsledd og en brun plate på bakerste kroppsledd.
Levevis
Denne arten finnes der det vokser eik, og utbredelsen følger eika nokså nøye. Hunnen legger egg på oversiden av eikeblader, dette klekkes i august – september. Den nyklekte larven gnager seg inn i bladet og lager en flekkmine på bladets overside. Larven spinner et nettverk av silketråder inne i minen, et karakteristisk trekk er at ekskrementene blir kastet ut gjennom et hull på siden og ikke samler seg opp inne i minen, som de gjør hos de fleste andre bladminerere. På høsten faller larven til bakken når bladet den lever i, felles, og den overvintrer i en kokong inne i bladminen. Neste vår forvandler den seg til en puppe. De voksne sommerfuglene flyr i juni – juli. De kan være aktive døgnet rundt, men mest om natten.
Utbredelse
Den er utbredt over det meset av Europa. I Norge følger den eikeskogens utbredelse langs kysten til den sørlige delen av Hordaland.
Filosofiroman
Filosofiroman er en roman der filosofiske temaer blir samtalet om eller filosofert over av personer i romanen. En filosofiroman kan handle nesten utelukkende om filosofi (f.eks. Sofies verden) eller være en bisjanger der filosofiske temaer har en sentral rolle i historien (f. eks. Naiv.Super.). I Norge er Jostein Gaarder en av de fremste representantene for denne tradisjonen.
Steinliveien (Oslo)
Steinliveien (1A–31, 2–34) er en vei på Karlsrud i bydel Nordstrand i Oslo. Den går nordvestover fra Raschs vei og ender som blindvei.
Navnet ble vedtatt i 1926.
Nr 3B var tjenestebolig for Oslos biskop fra 1971, men er fra 1990 tjenestebolig for Nordstrand menighet.
Åsmund Svendsen
Åsmund Svendsen (født 26. oktober 1967) er en norsk historiker bosatt i Moss.
Svendsen ble cand.philol fra Universitetet i Oslo i 1997, på en avhandling om norsk historieskriving og nasjonalisme i 1880-årene. Svendsen har arbeidet med historiografi, og bidratt med artikler i Norsk biografisk leksikon, blant annet om Halvdan Koht. Han har gitt ut bind 4 i Østfolds historie, med tittel Fylke i grenseland (2004), ''Kritt og kunnskap. En jubileumsbok fra Kirkeparken videregående skole (2008) og Hvaler – en samtidshistorie'' (2010). I 2013 ga Svendsen ut biografien om Halvdan Koht, ''Halvdan Koht. Veien mot framtiden'' (2013). Hans siste bok ''Arkivet. En beretning om det norske riksarkivet. 1817-2017,'' ble gitt ut i anledning Riksarkivets 200-årsjubileum i juni 2017 (2017).
Norsk Reservistforbund
Norsk Reservistforbund er en politisk uavhengig organisasjon. Den ble stiftet i 1896 under navnet Vernepligtige Officerers Forening. I 1975 skiftet forbundet navn til Norsk Reserveoffiserers Forbund, og i 2022 skiftet de til dagens navn, men beholdt den gamle forkortelsen NROF. Kong Harald V er foreningens høye beskytter. Det er 57 lokale avdelinger og 7000 medlemmer.
NROFs formål er å støtte Forsvaret og forankre forsvarsviljen gjennom å arrangere virksomhet som vedlikeholder reservens kompetanse og fremmer medlemmenes aktive forhold til Forsvaret.
Forbundet ønsker å støtte Forsvaret gjennom å bidra til at reserven brukes som aktiv ressurs for Forsvaret, og ved å ivareta reservistenes interesser. NROF har gjennom sin lange historie, tilpasset seg endrede forsvarsstrukturer og på den måten forblitt relevant og troverdig. Som organisasjon befinner NROF seg i grensesnittet mellom Forsvaret og det sivile samfunnet. I tillegg utgjør medlemmene et betydelig potensial (ambassadørfunksjon) for å forankre forsvarsviljen i befolkningen.
Antoinette Batumubwira
Hun har vært utenriksminister og minister for internt samarbeid i Burundi siden 30. august 2005. Hennes mann, Jean-Marie Ngendahayo, var utenriksminister fra 1993 til 1995 og innenriksminister fra 2005. De har to barn.
Fra flyktning til minister
Under borgerkrigen i landet bodde hun 11 år som flyktning i andre land, først i Sør-Afrika og deretter fra 2002 til 2005 i Finland. Hun bodde da i Vanda, som er naboby til Helsingfors og egentlig vokst sammen med den finske hovedstaden. I løpet av oppholdet der, lærte hun seg finsk på et fem måneders språk-kurs. Etter det hadde hun tre måneders praksisperiode og fikk så et engasjement som planlegger samme sted som hun hadde praksisperioden sin. I denne perioden gjennomførte hun et prosjekt om integrasjon av fremmedspråklige i den finske byen, noe som resulterte i rapporten The route towards integration: the share of every one, som ble publisert 30. september 2004. Få måneder etter at hun flyttet tilbake til hjemlandet i 2005, fikk hun tilbud om å overta som utenriksminister.
Besøk i Norge
8. og 9. februar 2007 var hun i Norge for å informere om situasjonen i Burundi, som i 2006 hadde store problemer med flom, og hvor FN har satt i gang et nødhjelpsprosjekt. I den forbindelse har Norge gitt 5 millioner kroner til nødhjelp. Under besøket møtte Batumubwira representanter for norske organisasjoner som har aktiviteter i Burundi og Stortingets utenrikskomité. Hun holdt også et foredrag på Norsk utenrikspolitisk institutt (NUPI).
K-25
K-25 er en tidligere fabrikk for anriking av uran, lokalisert i den sørvestlige enden av Oak Ridge Reservation, i Oak Ridge, Tennessee.
Prügelknabe
Prügelknabe, også skrevet med fornorsket stavemåte som prygelknabe (tysk for «prylegutt», det vil si gutt som må ta imot prylestraff) var i føydal tid en betegnelse på en gutt av lav rang, som ble straffet ved de europeiske hoffene i stedet for mindreårige adelige når en direkte avstraffelse av den adelige ikke var tillatt fordi personen som utførte avstraffelsen hadde lavere rang. Det hersker stor usikkerhet om dette faktisk skjedde, da det finnes få historiske nedtegnelser. Mange historikere anser derfor praksisen som en myte som har vokst ut av enkelthendelser.
«Pryleguttene» ble sagt å være gutter som vokste opp sammen med de adelige, for eksempel barn av tjenestefolk eller lavere adelsklasser. Det kunne derfor være sosiale og følelsemessige bånd i form av vennskap mellom dem. Dermed ble avstraffelsen av «pryleguttene» også en indirekte psykologisk straff av det adelige barnet.
Michael Badnarik
Hans politiske filosofi vektla individuell frihet, personlig ansvar og streng overholdelse av den amerikanske grunnloven. Badnarik var medlem av den politiske bevegelsen Free State Project (FSP).
Prügelknabe
Historiske kilder
Erasmus' avhandling "Å Utdanne en Kristen Prins" (1516) og "Declamatio de pueris statim ac liberaliter instituendis" (1530) nevner at fysisk avstraffelse er upassende for prinser, men beskriver ikke noen form for prygelknaberi.
Michael Badnarik
I februar 2003 kunngjorde Badnarik hans kandidatur til det amerikanske presidentvalget som medlem av United States Libertarian Party. Han tilbrakte de følgende 18 månedene med å reise rundt i landet, og holdt kurs om USAs grunnlov til forskjellige organisasjoner. Badnarik fikk 0,3 prosent av stemmene i det amerikanske presidentvalget i 2004. Han ble allerede på et tidlig tidspunkt sett på som lite sannsynlig til å vinne presidentvalget. Ikke alle libertarianere var fornøyd med Badnarik som mulig president. I august 2005 kunngjorde Badnarik at han stilte til Representantenes hus ved valget i 2006. Han samlet nesten 450 000 dollar under denne kampanjen. I oktober 2008 begynte Badnarik som vert for et radio-program som ble sendt på Genesis Communications Network. Hans siste radioprogram ble sendt den 20. mars 2009. I november 2009 ble Badnarik valgt som en av tre delegater fra delstaten Texas som skulle delta under Continental Congress i 2009 som ble sponset av We, The People Foundation.
Prügelknabe
Historiske kilder
Hartley Coleridge skriver i 1852 at å "få en annen pisket fremfor en selv var et privilegium reservert kongelig blod. [...] Det var en yndet posisjon å ha for de av lavere stand, da det ble ansett som å gi fordeler senere i livet." John Gough Nichols skrev i 1857 at "Det hele er nærmest en legende, og selv om små straffer og brudd på sedvane kan tidvis ha blitt straffet på dette viset, så virker det usannsynlig av en av kongens medelever skal ha blitt utvalgt som den eneste mottaker av avstraffelse for alle de kongelige regelbrudd".
Michael Badnarik
Badnarik skrev en bok, Good To Be King, (ISBN 1-59411-096-4) som blant annet omhandler konstitusjonell rett, boken ble utgitt i innbundet form i oktober 2004. I boken Good to Be King antyder Badnarik at det er unødvendig å ha førerkort for å kjøre bil, samt at skattemyndighetene ikke har noen konstitusjonell myndighet til å samle inn skatter og avgifter. Han led av et hjerteinfarkt om morgenen 21. desember 2009, mens han var i Viroqua, Wisconsin. Hjerte-lunge redning ble prøvd for å gjenopplive ham tre ganger uten å lykkes. På fjerde forsøk begynte hjertet hans å slå igjen. Han ble fraktet med helikopter til Gunderson Lutheran Hospital CCU i LaCrosse, Wisconsin. Søndag ettermiddag, 10. januar 2010, sendte Badnarik en melding til venner og støttespillere om at hans helse raskt ble bedre og at han snart kunne han utskrives fra sykehuset.
Prügelknabe
Moderne språkbruk
I moderne språkbruk brukes «prygelknabe» som et synonym for syndebukk, en person man lar sitt raseri gå ut over. Det tyske uttrykket har gått inn i flere andre språk, altså blant annet i norsk. På engelsk brukes betegnelsen whipping boy («piskegutt») om en tilsvarende ordning.
Svensk röd och vit boskap
Svensk röd och vit boskap (SRB) er en svensk kurase. Den er Sveriges vanligste kurase sammen med Svensk låglandsboskap (SLB).
Historie og utbredelse
SRB er utviklet med utgangspunkt i gamle svenske herregårdsraser som er krysset med engelske melkeraser og skotsk Ayshire. Avlsforeningen for Röd svensk Boskap ble opprettet i 1892 og den svenske Ayshireforeningen i 1899. Disse to rasene ble i 1928 slått sammen til Svensk röd och vit boskap (SRB).